A. Thalib

Mayor Jenderal TNI (Purn.) H. **Abdul Thalib** namo **Tan Sri Depati Santiobowo.** Jenderal  H.A.Thalib lahir pada tahun 1918 di Dusun Sungai Penuh Kota Sungai Penuh Propinsi Jambi. adolah surang perwira tinggi Tentara Nasional Indonesia. Tugasnyo nan tarakir adolah sabagai Duta Besar Indonesia untuak Malaysia.

## Maso ketek
Mayor Jenderal H. A.Thalib lahia dari pasangan Muhammad Siah Datuk Singarapi jo Siti Rawi nan bakaturunan Minangkabau di Sabuah Rumah Larik Jajou (Rumah Tradisional Kerinci). Kaduo urang tuo inyo ma agia namo Abdul Thalib nan disingkek A. Thalib, sasudah manunaikan haji namo baliau manjadi Haji Abdlu Thalib.

Katiko A. Thalib ketek barumua 4 tahun jo adiaknyo Abdul Madjid barumua 2 taun, ibunyo Siti Rawi maningga dunia, salamo 2 taun A. Thalib jo adiaknyo diasua dek kaluargo bako nyo, barado dalam asuahan Aminah eteknyo, kamudian diasuah dek Apaknyo Si'in Thaher jo bininyo Saibah.

## Pendidikan
Samasi iduiknyo, A. Thalib parnah manampuah babarapo janjang pandidikan, diantaronyo adolah:
* PETA (1943)
* Cursus C A-I/SSKAD Taraf-II/I (1959)

## Pangabdian
A. Thalib diangkek manjadi Duta Besar Indonesia untuak Malaysia pado taun 1968 pado maso presiden Soeharto, jo mambaok misi gadang yoitu mambaok usaho pardamaian jo marajuik ulang pakawanan kaduo nagari ko sasudah sabalumnyo sampaik jarang.  

Sabalum diangkek manjadi Duta Besar Indonesia untuak Malaysia di taun 1968, situasi saraik politiak Indonesia, kususnyo dalam masalah hubuangan Diplomatik Indonesia jo Malaysia, salamo labiah kurang limo taun (1963-1968) hubuangan ko taputuih akibaik Konfrontasi (sengketa) politik antaro kaduo Negara batatanggo iko.

Mantari lua nagari wakatu itu H. Adam Malik batanyo ka Alamsyah Ratu Prawira Negara yang katiko itu manjabaik sabagai mantari Kemakmuran, siapo nan cocok manjadi Duta Besar Indonesia untuak Malaysia, Manteri Kemakmuran pulo batanyo ka Buya Hamka, saurang toko kharismatik jo ulama gadang dari Minangkabau, Buya Hamka pulo wakatu itu marekomendasikan Jendral A. Thalib wakatu itu nan kamudian disapakati pulo dek Mantari Kemakmuran jo H. Adam Malik.

## Karir militer
Adopulo babarapo karir militer nan parnah dijabaik dek A. Thalib adolah:
* Panguwaso, Gyugun, Sumatera (1944 - 1945)  
* Komandan Batalyon di Detil, Regiment 2, Divisi III, TKR (1946) 
* Kapalo Staf Divisi IX/Banteng (Sumatera Barat), TRI (Oktober 1946) 
* Komandan Résimen 2, Divisi III, Sungai Panuah
* Komandan Brigade EE, Padang (? - 15 November 1951)  
* Kasdam II/Bukit Barisan (15 November 1951 - ?)  
* Atase Militer KBRI New Delhi (22 November 1954 - 8 September 1958)  
* Pendidikan di Seskoad (1959) 
* Kaskoanda Sumatera (1963) 
* Pangdam II/Bukit Barisan (3 Juli 1963 - 2 Agustus 1963)  
* Irjen Departemen PU (1966) 
* Duta RI untuak Malaysia (April 1968) 

## Wafat
Thalib maningga pado tanggal 23 November 1973. A. Thalib dimakamkan di Taman Makam Pahlawan Kalibata. Dari panikahannyo jo Nurdjanah binti Ismail nan barasa dari Lintau, inyo dikaruniai salapan anak: Zaidar Tina Thalib, Salahuddin Thalib, Zustiari Thalib, Kamarul Harir Thalib, Sjahril Thalib, Tansil Thalib , Taslim Thalib, Hanafi Thalib, jo Delhiana Syukriati Thalib.

## Galeri

Berkas:Abdul_Thalib_-_TMP_Kalibata_2.jpg|pra=|al=Makam Abdul Thalib di Taman Makam Pahlawan Nasional Utama, Kalibata.|Makam Abdul Thalib di Taman Makam Pahlawan Nasional Utamo, Kalibata.
Berkas:Abdul_Thalib_-_TMP_Kalibata_1.jpg|pra=|al=Makam Abdul Thalib di Taman Makam Pahlawan Nasional Utama, Kalibata.|Makam Abdul Thalib di Taman Makam Pahlawan Nasional Utamo, Kalibata.


## Referensi